b'\n_START_ARTICLE_\nBronius Suduikis\n_START_PARAGRAPH_\nBronius Suduikis (1884 m. \xe2\x80\x93 1962 m.) \xe2\x80\x93 Vilniaus kra\xc5\xa1to pedagogas, Vilniaus lietuvi\xc5\xa1kos progimnazijos (vad. Pono Suduikio mokyklos) \xc4\xafteig\xc4\x97jas ir vienintelis jos vadovas.\n_START_SECTION_\nBiografija\n_START_PARAGRAPH_\nPirmojo pasaulinio karo metais gyveno Vilniuje, vargonavo \xc5\xa0v.Mikalojaus ba\xc5\xbeny\xc4\x8dioje ir vadovavo lietuvi\xc5\xb3 na\xc5\xa1lai\xc4\x8di\xc5\xb3 prieglaudos chorui. Buvo aktyvus Lietuvi\xc5\xb3 mokytoj\xc5\xb3 s\xc4\x85jungos narys, renkamas \xc4\xaf jos valdyb\xc4\x85. Pokaryje dirbo mokytoju Vilniaus lietuvi\xc5\xb3 \xe2\x80\x9eRyto\xe2\x80\x9c mokykloje._NEWLINE_1932 m. lenk\xc5\xb3 administracija \xe2\x80\x9eRyto\xe2\x80\x9c mokykl\xc4\x85 u\xc5\xbedar\xc4\x97. Anuo metu \xc5\xa1alyje vyko \xc5\xa1vietimo reforma \xe2\x80\x93 dal\xc4\xaf pedagoginio kr\xc5\xabvio gimnazijos tur\xc4\x97jo perduoti pradin\xc4\x97ms mokykloms. Tuo pasinaudojo Br. Suduikis ir \xc4\xafk\xc5\xabr\xc4\x97 \xc5\xa1e\xc5\xa1iamet\xc4\x99 pradin\xc4\x99 mokykl\xc4\x85, fakti\xc5\xa1kai pagal progimnazijos program\xc4\x85 ruo\xc5\xa1usi\xc4\x85 b\xc5\xabsimuosius moksleivius Vilniaus Vytauto Did\xc5\xbeiojo gimnazijai. Oficialiai ji buvo vadinama Valdi\xc5\xa1ka mokykla Nr. 41 ir prad\xc5\xbeioje registruota Algirdo g., o v\xc4\x97liau \xc4\xafsik\xc5\xabr\xc4\x97 prie Tauro kalno. Licenzija buvo suteikiama tik vieneriems metams, tod\xc4\x97l kasmet reik\xc4\x97davo ie\xc5\xa1koti kit\xc5\xb3 patalp\xc5\xb3 ir registruotis i\xc5\xa1 naujo._NEWLINE_\xc4\xae mokykl\xc4\x85 priimdavo pats jos ved\xc4\x97jas Bronius Suduikis, prie\xc5\xa1 tai asmeni\xc5\xa1kai patikrin\xc4\x99s stojan\xc4\x8diojo \xc5\xbeinias. Kartu jis buvo ir reikliu matematikos mokytoju, propagav\xc4\x99s tri\xc5\xbeenkli\xc5\xb3 skai\xc4\x8di\xc5\xb3 sud\xc4\x97ties\xe2\x80\x93atimties veiksmus atlikin\xc4\x97ti mintinai. Nors prad\xc5\xbeioje tarp Vilniaus lietuvi\xc5\xb3 buvo abejoni\xc5\xb3 d\xc4\x97l tokios mokyklos tikslingumo, v\xc4\x97liau ji i\xc5\xa1populiar\xc4\x97jo ir mokini\xc5\xb3 skai\xc4\x8dius augo._NEWLINE_Tolomesnis Br.Suduikio likimas ne\xc5\xbeinomas.'